Căutările continuă în Indonezia. Scafandrii încearcă să recupereze cutiile negre ale zborului Sriwijaya Air.
Noi resturi ale aeronavei prăbuşite în marea Java au fost aduse pe uscat. Nu sunt semnale că ar exista vreun supravieţuitor. La bordul aeronavei erau 50 de pasageri și 12 membri ai echipajului.
Autoritățile din Indonezia continuă eforturile de a găsi supraviețuitori. La 48 de ore de la accidentul aviatic, căutările continuă.Au fost aduse pe uscat noi piese ale avionului: părți ale fuzelajului și ale motoarelor avionului, dar şi rămăşiţe umane.Astăzi, prioritatea scafandrilor este recuperarea cutiilor negre ale avionului Boeing 737-500. Doar așa autoritățile pot afla ce s-a întâmplat în ultimele clipe înainte de prăbușirea aeronavei.Marina Indoneziană a trimis chiar și un submarin teleghidat, care să caute pe fundul mării. Iar legiștii au început munca tristă de identificare a victimelor.Reamintim faptul că avionul Boeing a dispărut, sâmbătă, la nici cinci minute după ce a decolat din Jakarta. La bordul aeronavei erau 50 de pasageri şi 12 membri ai echipajului.